Diari Oficial de la Generalitat Valenciana


Sumari del DOGV 4378, del 14-11-2002 (2002/11574)

Informació pública de la Resolució de data 14 d'octubre de 2002, del director general de Comerç i Consum, mitjançant la qual s'aprova la modificació de la tarifa de subministrament domiciliari d'aigua a Catarroja.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11748


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la Resolució de data 14 d'octubre de 2002, del director general de Comerç i Consum, mitjançant la qual s'aprova la modificació de la tarifa de subministrament domiciliari d'aigua a Catarroja. [2002/A11865]
  
Expedient: 98427/092002.
  
Vist l'expedient tramitat a sol·licitud d'Empresa General Valenciana del Agua, SA (Egevasa), per a la modificació de la tarifa del subministrament domiciliari d'aigua a Catarroja.
  
Vist que no figura incorporat a l'esmentat expedient l'informe del Ple de l'Ajuntament on va ser inicialment presentat en data 5 de juliol de 2002. El Gabinet Tècnic de Preus hi emet un informe favorable, i s'ha pronunciat en el mateix sentit la Comissió de Preus de la Generalitat Valenciana en la sessió de 7 d'octubre de 2002.
  
Vist que, si bé l'increment de tarifes sol·licitat se situa en el 41 per cent, atés que la tarifa s'ha mostrat insuficient des de la seua aplicació inicial en l'exercici 1996, que la tarifa sol·licitada està un 33 per cent per sota de la mitjana quant a euros/m³ produït, i un 27 per cent quant a euros/m³ facturat respecte de la mitjana de la Comunitat Valenciana.
  
Vist que del que s'ha exposat i de la resta de dades aportades a les actuacions es desprén que pertoca aprovar la tarifa sol·licitada de conformitat amb les normes dictades amb tal fi, i vist que és competència del director general de Comerç i Consum l'adopció de la presenta resolució, en virtut de les atribucions que li hi han sigut conferides expressament per delegació del conseller d'Indústria, Comerç i Turisme per la Resolució de 4 d'abril de 1991.
  
Vistos: el Decret 2.226/1977, de 27 de agost; l'Orde del Ministeri de l'Interior de 30 de setembre de 1977; el Reial Decret 2.695, de 28 d'octubre de 1977, en relació amb el que disposa el Reial Decret 2.310/1982, de 24 de juliol, i decrets a tal fi de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol; Llei 30/1985, de 2 d'agost; Reial Decret 2.028/1985, de 30 d'octubre; Resolució del conseller d'Indústria, Comerç i Turisme de 4 d'abril de 1991 i la resta de preceptes d'aplicació general.
  
Resolc:
  
Autoritzar la tarifa que s'indica, per al servici de subministrament domiciliari d'aigua esmentat.
  
Tarifa que s'aprova:
  
Quota de servici (euros/mes):
  
Aforaments i calibre fins a 13 mm 1,815
  
Calibre 15 mm 2,723
  
Calibre 20 mm 4,538
  
Calibre 25 mm 6,353
  
Calibre 30 mm 9,075
  
Calibre 40 mm 18,150
  
Calibre 50 mm 26,225
  
Calibre 65 mm 36,300
  
Calibre 80 mm 45,375
  
Calibre 100 mm 63,525
  
Calibre 125 mm 99,825
  
Quota de consum (euros/m³):
  
1r bloc: fins a 10 m³/mes 0,139
  
2n bloc: d'11 a 20 m³/mes 0,208
  
3r bloc: més de 20 m³/mes 0,416
  
Boca d'incendi 6,004
  
Sobre les presents tarifes s'aplicarà l'impost sobre el valor afegit (IVA) d'acord amb el que disposa la Llei 37/1992, de 28 de desembre.
  
La present resolució és definitiva en via administrativa, i contra ella podrà interposar-se, en el termini de dos mesos comptadors des de l'endemà de la seua notificació, un recurs contenciós administratiu davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.